<classify> Na Allan Vicent -Tabora WANAFUNZI 8,250 waliokuwawameacha shule kwa sababu mbalimbali, zikiwamo umaskini wa wazazi wao, kuhamamakazi au kutumikishwa katika shughuli za kilimo na ufugaji mkoani Tabora,wamerejeshwa shuleni. Hayo yalisemwa juzi mjini hapa na Ofisa Elimu Taaluma Mkoa wa Tabora, Arone Vedastus wakati wa kikaokazi cha kujadili mpango mkakati wenye lengo la kutokomeza mimba na ndoa zautotoni katika jamii kilichoandaliwa na Shirika la Save The Children. Alisema watoto wengi, hasawanaotoka familia zenye hali duni ya maisha au familia za wafugaji, wamekuwawakiachishwa shule kwa sababu mbalimbali hali inayosababisha hasa watoto wa kike kuozeshwa mapema au kupata mimba zautotoni. Alisema jitihada kubwa zilizofanywa na mkoa huo, chini ya Mkuu waMkoa huo, Aggrey Mwanri za kuhakikisha watoto wote wanalindwa na kupatiwa hakiyao ya elimu, zimewezesha asilimia 75 ya watoto 11,000 walioacha shule katikakipindi cha miaka 5 iliyopita kurejea shuleni. Kila mtu ana wajibu wa kumlinda mtoto na kuhakikisha anapata hakizake za msingi ikiwemo elimu, serikali haitavumilia kuona vitendo vyaunyanyasaji au ukandamizaji vinafanywa kwa mtoto wa shule ikiwemo kumwachishashule, alisema Alisisitiza Serikali itaendelea kutoa ushirikiano kwa wazazi, walezi,jamii na mashirika mbalimbali katika kuendesha mapambano dhidi ya unyanyasaji, ukandamizajina ndoa za utotoni ili kuhakikisha watoto wote wanapata haki zao. Naye Kamanda wa Polisi Mkoa wa Tabora, Emmanuel Nley alisema mashaurimengi ya vitendo vya unyanyaswaji wa watoto yanaharibiwa na wazazi au walezikwa kutotoa ushirikiano kwa jeshi hilo ambapo wamekuwa wakitoa ushahidi wauongo au kutojitokeza kabisa. Aliitaka jamii, wazazi au walezi na waendesha mashitaka wa serikali kusimamiasheria katika kutetea watoto wote wanaonyanyaswa ili waweze kupata haki yao nakutokomeza vitendo hivyo. Kwa upande wake Ofisa Maendeleo ya Jamii wa mkoa, EliasMpangala, alishauri kuwekwa mkazo namkakati utakaosaidia kutokomeza mimba za utotoni na unyanyasaji watoto katikangazi zote kuanzia vijiji, vitongoji, mitaa, kata, tarafa, wilaya hadi mkoa.  <topic>: kitaifa 